**LOGRUS – kansainvälinen nuorisoaloitteiden tukiyhdistys**

# [www.logrus.fi](http://www.logrus.fi)

Y-tunnus 2040144-2

Haapaniemenkatu 7-9 B

00530 Helsinki

Olga Lapina, pj, psykologi,

gsm: 0468112738,

e-mail: [olga.lapina@kolumbus.fi](mailto:olga.lapina@kolumbus.fi)

30.12.2014

**LOGRUS ry – TOIMINTASUUNNITELMA VUODELLE 2015**

Kansainvälinen nuorisoaloitteiden tukiyhdistys Logrus ry perustettiin joulukuussa vuonna 2005.

Vuonna 2015 järjestämme kaikki tapahtumat kymmenvuotis-juhlavuoden merkeissä.

**Toiminnan puitteet**

Yhdistyksen toiminta suuntautuu ensisijaisesti nuorten itsenäisten aloitteiden tukemiseen ja koulutukseen, kulttuurin ja urheilun eri aloilla, ja eri osaamisalueiden ammattilaisten saamiseen mukaan toimintaan nuorten aloitteiden toteuttamiseksi.

Päämääränä on suunnitella ja toteuttaa sellaisia pitkän aikavälin projekteja, joissa sekä paikalliset asukkaat, että venäjänkieliset voisivat tehdä aktiivisesti ja pitkäjänteisesti yhteistyötä edistäen näin rasismin ja ennakkoluulojen poiskitkemistä, etenkin nuorten itsensä keskuudessa.

**Yhdistyksen toimintatavoitteet**

LOGRUS tukee toiminnallaan maahanmuuttajanuorten tasapainoista kehitystä ja antaa kasvatustukea niille perheille, jotka kärsivät maahanmuuton aiheuttamista ongelmista. Järjestön työssä etsitään erilaisia uusia työmenetelmiä ja mahdollisuuksia edistää nuorten sukupolven tervettä ja monipuolista kehitystä.

Toiminta on sekä konkreettinen että vuorovaikutuksellinen, mikä antaa maahanmuuttajille tilaisuuden itsetunnon kasvattamiseen ja harmoniseen integroitumiseen suomenkielisessä valtaväestössä.

**Järjestötoiminta**

Yhdistyksen toimintaa johtaa tarpeen mukaan kokoontuva hallitus, johon kuuluvat nyt kolme jäsentä ja kaksi varajäsentä. Projektivastaavat ovat vastuussa toiminnasta puheenjohtajansa johdolla, juoksevan toiminnan hoitaa toiminnanjohtaja. Vuoden 2014 alussa järjestön toimintaan osallistuivat noin 120 henkilöä, joista varsinaisia jäseniä (eli jäsenet, joilla on oikeus päätöksentekoon) oli 21, yleisötapahtumissa vieraili yli 1000 vierailijaa. Yhdistyksessä on myös neljä Nuorten Akatemian tutoria. Vuonna 2014 Logrus ry oli kutsuttu osallistumaan Opetusviraston järjestämään Maahanmuuttajataustaisten nuorten kotoutumis- ja palveluverkoston suunniteluun.

Suurimman osan Logruksen toiminnan työtehtävistä suorittavat vapaaehtoiset, joita aina autetaan työllistymään, mikä myös vahvistaa ja laajentaa toimintaa. Yhdeksän vuoden aikana eri kerhoissa mukana olleet nuoret ovat saaneet tärkeät taidot ja koulutuksen, mikä auttaa heitä työllistymään. Nuoret voivat samalla antaa meillekin ammattiapua. Luotu verkosto kehittyy myös vuosien myötä.

LOGRUS ry tarjoaa pienimuotoisesti koulutusta ja asiantuntija-apua eri yhteisöille ja yksityisille henkilöille, kuin myös henkilökohtaista taitojen-, ja kiinnostuksien kartoittamista.

**Toiminnan pääehto**

Monikulttuurisessa ympäristössä tarvitaan monenlaisia kommunikointiin liittyviä tietoja, taitoja ja kykyjä. Luomme sopivat olosuhteet, joista nuorten aloitteet saavat tuen tuotettavaksi. Viime vuoden toiminta todisti, että me voimme hyvin auttaa tiedon ja kokemuksemme kautta vasta nyt rekisteröityjä järjestöjä, joilla on vaikeuksia ja tiedon puutetta. Haluamme tukea ja auttaa niitä yhdistyksiä, jotka voivat antaa ammattilaista apua ja käytännön kokemusta nuorille, ja auttavat järjestämään tukiverkoston, johon voivat liittyä ne pk-seudun uudet järjestöt, jotka vahvistavat meidän nuorisotoimintaamme ja koko pk-seudun nuorisotoimintaa yleisesti.

**Toimintamme erikoispiirteet**

Etsimme eri alojen tiedotusvälineiden aikuisia ammattilaisia ja annamme nuorille tilaisuuden tutustua heihin lähemmin sekä heidän mahdollisuuksiinsa keskustelujen, tiimityöskentelyjen, työpajojen, roolileikkien ja henkilökohtaisten tehtävien kautta. Tuloksena on konkreettinen, eri media-aloja käsittävä produktio.

Meidän toimintamme isona osana on viisaan vapaa-ajan toiminnan järjestäminen.

Olemme tulleet huomaamaan maahanmuuttotaustaisten nuorten vaikeuksista integroitua. Nuorille verkostoituminen alkaa yleensä kouluaikoina ja maahanmuuttotaustaisten verkostoituminen ja integrointi tapahtuu luontevimmin omalla kielellä ja vapaa-ajalla. Täten ollen näemme tärkeäksi vapaa-ajan toiminnan, missä kaikki voisivat rentoutua omalla äidinkielellä ja tehdä sitä, mikä heitä kiinnostaa, ja näin olisi nuorilla paljon mukavempi olo ja mahdollisesti suurempi halu kommunikoida suomen kielellä.

Se antaa mahdollisuudet kutsua toimintaan suomenkielisiä nuoria ja ammattilaisia.

Silloin toiminta tarjoaa osallistujille laajan kokemuksen kulttuurien välisestä vuorovaikutuksesta, sekä mahdollisuuden kehittää yhteiskunnallista pätevyyttä, mihin sisältyy toisen oikeuksien, tarpeiden ja arvojen kunnioittaminen, valinnanvaran ymmärtäminen, mahdollisuus itsenäiseen päätöksentekoon sekä puitteiden luominen vastuuntunnon kasvattamiselle.

Nuorelle toimintaan osallistumisen pitää ehdottomasti merkitä kokemusta yhteiskunnallisesta aktiivisuudesta, jonka avulla nuori ymmärtää, että kaikista koulussa, työpaikalla tai kadulla tapahtuvista muutoksista eivät ainoastaan valtio tai virkamiehet ole vastuussa, vaan myös nuori itse, jolloin hän voi parantaa jotakin. Jokainen osallistuja saa mahdollisuuden oppia suunnittelemaan ja toteuttamaan ideansa, jonka tarkoitus on parantaa yhteiskunnallista elämää, sekä oppia arvioimaan tilanteita oikein, määrittämään keinoja niiden ratkaisemiseen, tekemään jotakin konkreettista.

**Tavoiteet**

* Vuorovaikutuksen saaminen passiivisten nuorten ja jo sopeutuneiden nuorten välille
* Syrjinnästä kärsivien nuorten ja ulkomailla korkeakoulutettujen asiantuntijoiden työllistyminen, auttaminen, työ- ja toiminnankokemuksen tarjoaminen
* Syrjittyjen nuorten tasavertainen osallistuminen kulttuuri-, liikunta- ja vapaa-ajantoimintaan
* Opiskelupaikan löytäminen suomalaisille ja venäjänkielisille nuorille, työ- ja toiminnankokemuksen saamisen helpottaminen
* Antamalla sivutulojen ansaitsemismahdollisuuden opiskelijoille jatko-opiskelua varten
* Työkokemuksen saaminen ryhmätoiminnan muodossa
* Nuorten terveyden ja hyvinvoinnin edistäminen
* Nuorten järjestöiden tukeminen vahvojen puolueiden hyödyntämisellä ja yhteishyödyllisen toiminnan laajentaminen

**Kohderyhmät**

* Venäjän kieltä puhuvat nuoret, joilla on sopeutumisongelmia suomalaiseen yhteiskuntaan suomen kielen taidon sekä suomalaisen yhteiskunnan tuntemuksen puutteen takia
* Nuoret, joilla on venäläiset juuret tai jotka ovat todella varhaisessa iässä muuttaneet Suomeen ja joilla on sen takia vaikeuksia venäjän kielen kanssa
* Kaksikieliset nuoret, jotka puhuvat sekä suomea että venäjää ja heidän vanhempansa tulevat eri kulttuureista
* Suomessa asuvat, venäjän kieltä puhuvat ja ulkomailla korkeakoulutetut alansa asiantuntijat
* Suomalaiset nuoret, jotka ovat kiinnostuneita kansainvällisestä toiminnasta
* Yllämainittujen kohderyhmien ystävät, sukulaiset ja muu lähipiiri
* Uudet järjestöt, jotka tarvitsevat kehittämis- ja tietotukea.

**Yhteistyö-tukiverkostomme**

Meitä erityisesti kiinnostaa olla yhteistyössä yhdistyksien ja organisaatioiden kanssa, jotka auttavat meitä yhdessä kehittämään nuorisotoimintaa.

Logrus ry:n kanssa yhteistyötä tekeviä organisaatioita:

Elävä kieli - Living Language ry, Helsinki

Vesta Plus Vantaa, Vantaa

Kulsi ry, Helsinki

Superkids-keskus, Espoo

Suomen Venäjäkielisten Kirjailioiden Liitto

Takimusu-Aiki, Helsinki

Yhteiset lapsemme, Helsinki

KlubOK, Helsinki

Kumppanit:

* Hakunilan kansainvälinen yhdistys, Vantaa
* Psykososiaalinen tukiyhdistys ry - luennot ja neuvonta (psykologia, elämänvalmennus, sukupuolivalmennus) (http://www.kolumbus.fi/~elap/psycho/fin.index.html)
* Tmi Levan - Urbanlife -nuorten tiedotusportaalin päätoimittaja (<http://www.kolumbus.fi/levan/>)
* Nuorisoaloitteiden tukiyhdistys Sirius ry Turku
* «Casa Russia – Italia» <http://www.scuolarussa-levtolstoj.com>
* Alfavit Foundation, Budapest <http://www.alfa-vit.org>
* Parku Krajobrazowego Puszczy Rominckiej, Puola <http://parkikrajobrazowewarmiimazur.pl>
* Eurika, Ruotsi, <http://eurika.se>
* Polylog, Saksa, <http://www.bilingual-online.net>
* Kreikan venäläinen maahanmuuttoliitto, Kreikka <http://soruem.gr>
* PRAGmatiki o. s., CZ-Czech Republic <http://www.pragmatiki.org>
* YOUTH SUPPORT CENTRE «EGEO» , Greece, <http://www.ligakvn.gr>
* International Publishing Group Ltd, United Kingdom, <http://www.russianmediasolutions.com>
* Union des Russophones de France, France
* Asociacija "Jaunimo iniciatyvine grupe", Lithuania, <http://www.jig.lt>
* Nykyrunouden tukisäätiö, Pietari
* Liikkukaa! ry

Yllä mainitut eri etnisten ryhmien asiantuntijat tekevät yhteistyötä keskenään.

**Yhteistyötahot:**

* Suomi-Venäjä-seura
* YLE radio
* Venäjänkielinen Spektr-lehti
* Suomen Venäjäkielisten Yhdistyksien Liitto
* Nuorisoasiankeskus: HAPPI , Kulttuuriareena GLORIA
* Pasilan ja Herttoniemen kirjastot
* Suomalais-venäläinen koulu
* Venäjän Suurlähetystö Suomessa
* Venäjän tiede- ja kulttuurikeskus
* Kultuurikeskus Caisa
* Tilastokeskus
* Opetusvirasto
* OKM: Kulttuuri-, liikunta- ja nuorisopolitiikan osasto
* Nuorten Akatemia - 4 Mahis-tutor
* Kalliolan Senioripalvelusäätiö (Setlementtitalo, Senioritalo Sandels)
* Sadko-klubi
* Alpha-TV
* Allianssi
* Moniheli
* Lauria

**Yleis- ja kerhotoiminta**

Kerhot toimivat keskenään tiiviissä yhteistyössä, käyvät dialogia ja edesauttavat siten toistensa toteutumista. Ideat kerhojen toiminnasta syntyvät nuorten tarpeista, toivomuksista ja aloitteiden ilmaisusta aikuisille. Kerhojen toiminta on tarkoitettu nuorille, mutta aiheista kiinnostuneiden aikuistenkin osallistuminen on mahdollista. Silloin on mahdollista luoda silta sukupolvien välille, mitä Logrus ry pitää keskeisenä tavoitteenaan.

**Videokerho**

Tutustutaan videokuvauksen ja -editoinnin perusteisiin, opitaan käyttämään nykyaikaisia videokameroita ja tekemään monimutkaisiakin videoita, valitsemaan videokuvauksen kohde ja ajankohta, sekä päättämään tehdäänkö haastattelu, vai kuvataanko tapahtuma lyhytelokuvan muodossa. Tavoitteena on myös näyttää opittuja taitoja käytännössä erilaisten projektien puitteissa mukaan lukien tv-alan kanssa toteutetut projektit. Kerhon tapaamisiin kuuluvat niin luennot kuin käytännön harjoitukset seuraavista aiheista:

* käsikirjoittamisen perusteet.
* videokuvaustyön perusteet.
* editointi ja värien säätö.

Jokaiseen aiheeseen tutustumista seuraa elokuvien katselu ja analyysi. Sen lisäksi yksi videokerhon tavoitteista on kerätä luovat ideat, joita voisi toteuttaa elokuvan kielen avulla, lyhytelokuvat tai tv-ohjelmat ovat esimerkkeinä.

Nyt videokerho valmistaa osallistujiaan seuraaviin projekteihin:

* *Culture and media production as a tool for integration* -projektin puitteissa ”Out” -elokuvan ”suomalaisen” osan nimeltään ”Paketti” leikkaus, editointi ja ensi-ilta.
* osallistujien ideoihin perustuvien lyhytelokuvien valmistaminen internet-lähetystä ja - näytöstä varten Alpha-TV-kanavan ohjelmissa
* Nuorten Akatemian tukeman ”Lempeä ilmasto” lyhytelokuvan leikkaus, editointi ja ensi-ilta.

Kerhon säännölliset kohtaamiset ovat tiistaisin kello 17.00–20.00. Paikka: Happi, Sörnäisten rantatie 31, 3. krs.

**Radiokerho**

Radiostudio valmentaa radiotoimittajan työstä kiinnostuneita nuoria. Kerhossa keskustellaan suomalaisesta elämästä ja yhteiskunnasta. Radio voi auttaa venäjänkielisiä sopeutumaan Suomeen. Tavoitteena on saada tulevaisuudessa suomalaisia kerhon toimintaan mukaan, esimerkiksi tulkkauksen välityksellä. Suomalaiset voisivat kertoa enemmän Suomesta ja esittää omia kysymyksiä venäjänkielisille. Kiinnostaviin keskusteluihin kutsumme asiantuntijoita ja haastattelemme heitä.

Vuoden alussa järjestämme radiokurssit, jotka kestävät kuukauden.

Jokainen kurssin käynyt saa mahdollisuuden tehdä tulevaisuudessa oman radio-ohjelman. SUOMI1.COM -tiedotusportaalissa.

Kurssin kuvaus:

* teoriatunnit AlfaTV:n äänisuunnittelija ja radiojuontaja Andrei Motingan kanssa
* harjoitustunnit alan asiantuntijoiden kanssa: ääntämysharjoitukset, podcastien äänittäminen radiostudiossa

Teoriatuntien aiheet:

* Minkälaisista radio-ohjelmista tulee suosittuja
* Minkälaiset juontajat herättävät kuuntelijoiden huomion
* Mikä on radio-ohjelman optimaalinen kesto
* Kuinka voi tehdä mielenkiintoisen haastattelun
* Kuinka paljon ohjelman juontajan pitäisi puhua
* Miten radiolähetys poikkeaa julkisesta esiintymisestä
* Miten voi oppia puhumaan oikein ja vivahteikkaasti
* Kuinka voi päästä eroon täytesanoista
* Onko käsikirjoitus välttämätön radio-ohjelmalle

Kerhon ohjaaja: SUOMI1.COM -tiedotusportaalin omistaja ja *Ohjeita elämiseen ja vierailuun Suomessa* -ohjelman juontaja Nikolai Purtseladze ([www.suomi1.com](http://www.suomi1.com)). Tunnit alkavat syksyllä 2015 ja pidetään kerran viikossa: teoriaa on 2 kertaa kuukaudessa, myös harjoituksia pidetään 2 kertaa kuukaudessa.

**Nuori toimittaja -kerho**

Kerhossa nuoret saavat kokea toimittajan työn sekä teoriassa että käytännössä nuoren ammattitoimittajan Levan Tvaltvadzen johdolla. Lisäksi opitaan tekemään haastatteluita ja kirjoittamaan lehtiartikkeleita [www.urbanlife.fi](http://www.urbanlife.fi) -tiedotusportaalillemme. Julkaisemista varten LOGRUS ry:lla on oma palsta kuukausittain ilmestyvässä Spektr-lehdessä.

Joka kuukausi kerho valitsee kuukauden teeman, jonka puitteissa kutsutaan vierailevia luennoitsijoita. Ensimmäisen puolen vuoden teemat ovat muun muassa venäjän kielen huolto, verkkokirjoittamisen painopisteet, haastattelut ja journalistinen etiikka.

Kerhon varsinainen toiminta alkaa taas syyskuussa tiistaisin Pasilan kirjastossa, Kellosilta 9.

**Valokuvakerho**

Valokuvakerhossa nuoret itse tuottavat valokuvamateriaalia, kuvaavat LOGRUS ry:n toiminnan vaiheita, järjestävät näyttelyitä ja julkaisevat materiaalit [www.urbanlife.fi](http://www.urbanlife.fi) -tiedotusportaalillemme.

# Teatterikerho

# Teatterikerho toimii säännöllisesti ja ryhmässä on sekä suomalaisia että venäläisiä nuoria, jotka osallistuvat myös video-projekteihin. Kerhon toiminta koostuu näyttelemisen työpajasta, puhe- ja ääniharjoituksista, teatterin ja lavan teoriasta, improvisaatiosta ja käsikirjoittamisesta.

Vetäjänä on ohjaaja ja näyttelijä Akvile Ruzgite. Harjoitukset toteutetaan Narri-teatteritiloissa tai Hapessa, Sörnäisten rantatie 31, 4. krs., maanantaisin klo 17.00–20.00 ja sunnuntaisin klo 15.00 -18.00.

## Tanssikerho

Nuorten tanssikerho suuntautuu opettamaan modernin jazztanssia, kehittämään sulavuutta liikkeissä ja rytmitajua, itseilmaisua tanssin kautta, itseluottamusta ja vapautuneisuutta. Tanssi kehittää erinomaisesti plastisuutta, joustavuutta, antaa liikkeillesi tuntemusta ja hienovaraisuutta. Ystävällisessä ilmapiirissä ihmissuhteista tulee läheisemmät ja ystävyyssuhteet syvenevät. Tunnit pidetään kerran viikossa, 60 min, Kuntokeidas Sandelsin kauniissa liikuntasalissa, jossa on upeat peilit. Koreografi on Anna Korboserova. Perjantaisin klo 18.00–20.00 Paikka: Kuntokeidas Sandels, Välskärinkatu 4.

## Aikidokerho

Aikido on nykyaikainen vanhoihin japanilaisiin taistelutaitoihin perustuva budolaji. Sana aikido on japania ja tarkoittaa harmonisen voiman tietä. Aikidossa ei kilpailla, eikä kilpailuhenkisyys muutenkaan kuulu lajin luonteeseen tai harjoitteluun. Aikidossa ei ole häviäjää eikä voittajaa ja ainoa vastustaja on harjoittelija itse. Kun harjoittelija kilpailee itsensa kanssa, hän ei voi voittaa, mutta toisaalta et voi myöskään hävitä. Tunnit pidetään kerran viikossa, 120 min, Kuntokeidas Sandelsin liikuntasalissa. Vetäjä on Aikido seuran puheenjohtaja Sergei Vlasenko. Perjantaisin klo 20.00–22.00 Paikka: Kuntokeidas Sandels, Välskärinkatu 4.

## Terveyskerho

Ammattiohjaajan avulla nuoret tutustuvat itsenäiseen työskentelyyn kuntosalissa. Jokainen nuori saa henkilökohtaista apua ohjaajalta.

Liikuntakerhot Kuntokeidas Sandelsissa auttavat fyysisesti pitämään kaikkiin osallistujiin yhteyttä sekä olemaan yhteydessä vanhempien ihmisten kanssa, millä on hyvä vaikutus esimerkiksi nuorten kasvatuksessa.

Sen lisäksi liikunnan edistäminen nuorten keskuudessa on merkittävä työ, koska monilla nuorilla on ongelmia ryhdin kanssa.

Vetäjä on psykologi Olga Lapina

## Kielikerhot

**Suomen, ruotsin, venäjän ja englannin puhekielen parantola**

Kommunikointi suomen ja venäjän kielellä antaa mahdollisuuden vieraiden kulttuurien tuntemukseen ja vahvistaa yhteisymmärrystä. Tätä kautta löydämme nuorille tulkkaus- ja käännöstöitä.

Yhdistyksemme nuorilla on myös mahdollisuus parantaa omaa suomen kielen taitoaan

Senioritalo Sandelsin asukkaiden kanssa.

Vetäjät ovat Joakim Skogman ja opettaja Andrei Greiden. Harjoittelemme englantia, ruotsia, venäjää ja suomea kansainvälistä kommunikointia varten, projektitoimintasanastoa.

**Koulutukset ja luentosarjat**

Nuorille ohjaajille ja yhdistyksen hallitukselle aiomme lähiaikoina järjestää heitä kehittäviä koulutustilaisuuksia, jotka vastaisivat heidän tarpeitaan ja kiinnostustaan. Samalla motivaatio kasvaisi heidän keskuudessaan.

Meidän järjestötoimintakurssimme on tarkoitettu sekä yhdistyksemme aktivistille että meidän tukiverkostomme järjestöjäsenille ja kaikille halukkaille. Järjestämämme kurssimme muodostuu lähiopiskelujaksosta (kerran kuukaudessa lauantaisin) ja tutustumiskäynnistä: ulkopuolella (teatterit, elokuvastudiot, festivaalit, konsertit, näyttelyt, tanssiklubit, kilpailut, urheilutapahtumat jne) ja organisaatiomme sisällä myös kerran kuussa.

Lähiopiskelujakso sisältää teoriaa, kuten: luentoja, asiantuntijoiden tapaamisia, oppitunteja äänen- ja vartalonkäytöstä ja käytännön-etäoppitunteja. Teorian teemat ovat mm. Suomen lait ja juridiset alkeet, luvat ja tekijänoikeudet, rahoitus, markkinointi ja mainonta, SWOT-analyysi ja PR, tilat ja tilojen käyttö jne.

Yhteistyömme säännöllisen tapaamisen muodossa auttaa sunnitelemaan yhteisiä projekteja ja kehittämään koko verkoston toimintaa.

Suunnittelemme myös vierailevien luennoitsijoiden kutsumista sekä erilaisiin koulutus- ja tiedottamistapahtumiin osallistumista eri kerhotoiminnan puitteissa. Luennot, työpajat ja tapahtumat tukevat nuorten osaamisen kehittämistä ja oppimista sekä motivaatiota. Se on osa sivistys- ja valaistustoimintaamme. Järjestämme luentoja eri aiheista: kulttuurista, historiasta, uskonnoista, musiikista, kirjallisuudesta, teatterista, elämäntavoista, ekologisuudesta, psykologiasta, sukupuolielämästä, elämänvalmennuksesta. Toivomme, että pystyisimme maksamaan luennoitsijoille tuntipalkkioita.

**Internet-sivustojen tekeminen ja ylläpito**

Edessämme on nettisivujemme tietokannan laajennus: tavoitteena on nettisivujen automattinen toiminta. Kaikki osallistujat voisivat rekisteröityä sivuille, ja ohjaajat voisivat päivittää tietoja kerhojen toiminnasta. Tämän takia tarkoituksena on ohjata nuoria [www.logrus.fi](http://www.logrus.fi) -sivustojen laajentamisessa ja ylläpidossa, sekä huolehtia siitä, että toimintaa on laajasti esitelty internetissä.

Toimintavastaava Nikolay Purtseladze koordinoi ja on mukana kaikissa Internet-hankkeissa. Hän vastaa myös LOGRUS ry:n internet-infotaulusta, josta on mahdollista saada tietoa yhdistyksen toiminnasta. Saman sivuston kautta nuoret voivat olla yhteydessä yhdistykseen ja löytää hyödyllisiä linkkejä esim. maahanmuuttoa koskevista aiheista. Nuoret osallistuvat sivustojen tekoon.

**Nuorten projektihautomo**

Toiminta on tarkoitettu 15–29-vuotialle Suur-Helsingissä asuville nuorille ja on avoinna kaikille kiinnostuneille. Toiminnan ohjelma sisältää projektin ja sen tavoitteiden kehittämisen ja määrittämisen, suunnittelutyöpajoja, keskusteluita asiantuntijoiden kanssa sekä toimintaa verkossa. Toiminnasta vastaa Olga Lapina.

**Elämänvalmennus ja työllistämisen neuvontapalvelu**

LOGRUS avustaa nuoria työnhakijoita sopivan harjoittelu- ja työpaikan valinnassa, työhakemusten laatimisessa, suosituksen kirjoittamisessa ja orientoi haastatteluihin työnantajan kanssa. Toimintavastaava voi seurata työpaikkamarkkinoita ja ilmoittaa työnhakijoille vapautuvista paikoista. Lisäksi voidaan selvittää konfliktitilanteita, joissa osapuolena on nuori työntekijä.

**Vanhempien neuvontapalvelu**

Toiminta on tarkoitettu ja on avoinna kaikille kiinnostuneille vanhemmille.

Toiminnasta vastaa Evgeny Lapin.

**Tiedotus venäjänkielisissä tiedotusvälineissä**

Kerran kuussa ilmestyvässä Spektr-lehdessä ([www.spektr.net](http://www.spektr.net)) ilmestyy joka kuukausi LOGRUS ry:n artikkeli, jossa esitetään ajankohtaista tietoa yhdistyksen toiminnasta. YLE Radion (www.yle.fi/ulkomailla) ja Radiosputnikin ([www.radiosputnik.fi](http://www.radiosputnik.fi)) suoralähetyksissä LOGRUS kertoo omista projekteistaan ja kutsuu vierailulähetyksiin merkittäviä suomalaisia henkilöitä, jotka kertovat siten LOGRUS ry:n toiminnasta suomalaisissa tiedotusvälineissä

**Projektitoiminta**

Kaikissa projekteissamme tuetaan yhteiskunnan suojaamattomien ja syrjinnässä olevien jäsenten sopeutumista ja pätevyyttä. Sen lisäksi projektimme avulla eri alkuperää olevat ihmiset tapaavat ylittäen kansallisia ja paikallisia rajoja, minkä myötä maailmankuvat laajenevat kaikkien niiden kohdalla, jotka eivät suhtaudu välipitämättömästi yhteiskunnan kehitykseen. Eri kohderyhmien ihmiset saavat kokemusta projekteissamme, ja heidän työskentelyään tuetaan tuntipalkoilla.

**Paikkaa täyttämässä: nuorten työttömien aktivointi työelämään järjestöjen toiminnan avulla. (01.01.2015-31.12.2017)** RAY hanke.

Hankkeen päämäärä on kehittää eri muotoisia malleja, jotka tarjoavat sosiaali- ja kulttuurialan ammattilaisille mahdollisuuden työllistyä saman alan järjestöissä.

Korkeakoulutettujen ammattilaisten sijoittaminen järjestöihin vahvistaa järjestöjen toimintaa ja vähentää Suomessa korkeakoulutettujen sosiaali- ja kulttuurialan nuorten työttömyyttä sekä ennaltaehkäisee nuorten syrjäytymistä työmarkkinoilta. Innovatiivisuus saavutetaan aktiivisen työllistymisen monitieteellisen mallin luomisen avulla, joka edistää niin uusien työntekijöiden kuin myös järjestöjen mahdollisuuksia (priorisointiasemassa ovat monikulttuurisalalla toimivat järjestöt). Osallistuminen hankkeeseen vahvistaa työnhakijan uudelle aktiivisuuden tasolle, ja näin auttaa ottamaan entistä aktiivisemman roolin oman työllistymisprosessin edistämisessä. Hanke auttaa järjestöjä käsittelemään omia resurssejaan ja potentiaalia täysin uudella tavalla.

Monikulttuuriset järjestöt on potentiaali, jota ei toistaiseksi ole otettu riittävän vakavasti huomioon työllistymispolitiikan näkökulmasta.

**Yhteinen maa. Mistä suomalaisuus koostuu? (01.05.2014 – 30.04.2015)**(kuvausmatka, mielipiteiden kerääminen videolle, viisikanavainen, videoinstallaatio kolmella Suomen paikankunnalla julkisissa tiloissa)

Haastattelimme eritaustaisia Suomen kansalaisia eri puolilta Suomea siitä, mitä juuria niiden suvussa on, minkälaisia vaikutteita he näkevät tulevan mistäkin suunnasta, minkälainen mielikuva tai unelmakuva Suomesta heillä on sekä miten he aikovat edesauttaa

Suomen kukoistamista tulevaisuudessa? Haastatteluja tehtiin 11.06-25.06.2014

Haastattelumateriaaleista valmistetaan interaktiivinen näyttely/installaatio, joka tulee kiertämään useissa kirjastoissa ympäri Suomea. Lisäksi internetiin avataan sivusto, minne omistaan ja muiden sukujuurista kiinnostuneet ja informaatiota janoavat tai informaation jakamisesta kiinnostuneet voivat laittaa omia sukutarinoita osoitteeseen heinäkuun puolestavälistä alkaen

www.yhteinenmaa.fi

Kiertävä installaatio tulee olemaan esillä

Heinolan kaupungin kirjastossa jo ollut 18-28.11.2014 Avajaiset oli 17.11.2014

Sellon Espoon kirjastossa 13-23.01.2015 Avajaiset 12.01.2015

Pasilan Kirjastossa 4-15.02.2015 Avajaiset 3.02.2015

**Mennään kylään -projekti (01.11.2014 – 31.03.2015)**

*Koti on kaikille tärkeä! Perhe on pieni maailma!*

”Mennään kylään” projektin pääidea on löytää pk-seudulta eri kansallisuuksien perheitä, jotka pystyvät säilyttämään oma kulttuurinsa vaikka ovatkin hyvin integroitu Suomen yhteiskuuntaan, ja tarkoituksena olisi mennä heille kylään ja tutustua heidän kotiin ja ”sisustus tapoihin”. Koti on kaikille tärkeä asia, sitä sisustetaan oman maun mukaan ja varmasti kultuuritausta näkyy siellä hyvin. Itämaisessä kodissa löytyy matala sänky ja paljon pehmeitä mattoja; suomalaisessa kodissa on paljon tilaa, Marimekko kankaita ja Iittala lintuja. Nämä ovat vain stereotyyppisiä esimerkkejä. Kylässä olessamme otamme paljon kuvia etnisistä sisustuselementistä, ottaen huomioon nimenomaan se mitä kodissa on erikoista ja mielenkiintoista, ja samalla haastatellaan perheitä. Kuvista järjestetään ilmainen, kaikille avoin kuvanäyttely. Yleisölle annetaan mahdollisuus kuvien kautta kurkistaa mitä on naapurin oven takana. Kerätty tieto levitetään venäjänkielisen Spektr-lehden kautta ja mahdollisesti toisen suomenkielen lehden kautta. Toivomme projektin auttavan vähentämään ennakkoluuloja, ja tuomaan toinen kulttuuri lähemmäs ihmisten arkea. Lopputapaaminen ja kuvanäyttelyn avajaiset tapahtuvat Logruksen ystävien päivänä. 10.02.2015

**Logruksen ystävien päivä 10.2.2015**

Järjestetään kansainvälinen tapahtuma Hapessa 10.02.2015. Tapahtuma sisältää Mennään kylään –projektin tuottaman kuvanäyttelyn avajaiset. Kutsumme tapahtumaan eri orgaanisaatioiden edustajia yhteistyöverkostomme kautta, nuoret voivat kutsua myös uusia tuttuja ja kavereita, ja näyttää heille omat osaamisen taidot, kuten omaa kansallista kultuuria tanssimalla, laulamalla ja tarjoamalla kansainvälistä ruokaa. Vieraille jaetaan pienet ystävänpäivänlahjat (heijastin tai kynä).

**Peace-festival Gloriassa (Ruotsi, Suomi, Venäjä)**

Ajatuksena on järjestää rauhan, tasavertaisuuden ja suvaitsevaisuuden merkeissä musiikki festivaali, kolmen maan välillä (Ruotsi, Suomi ja Venäjä) Gloriassa 22.04.2015.

Tärkeimpänä päämääränä tapahtumalla on saattaa kolmen naapurimaan edustajat yhteen, yhdelle lavalle ja tuoda esille rauhan ajatuksia (kunkin maan historiaa ja kulttuuria) musiikin kautta. Tapahtuma korostaa nuorille yhteistyön merkitystä ja syrjinnän kitkemisen tärkeydestä eri kansallisuuksien välillä nuorten keskuudessa.

Muita tärkeitä päämääriä on saada nuoret ymmärtämään muiden, ja jakamaan omaa kulttuuriaan sekä luomaan kontakteja keskenään ja samalla verkostoitumaan.

Tapahtumalla yritämme saada suomalaiset nuoret kiinnostumaan kansainvälisestä toiminnasta ja samalla helpottavan uus-suomalaisten nuorten integroitumista Suomeen ja saada ulkomaalaiset nuoret tutustumaan naapurimaiden historiaan ja taustaan ja samalla verkostoitumaan.

Ohjelmassa on vähintään yksi yhtye/artisti per maa, ja hyvänä loppuhuipennuksena on yhteistyöesitys kaikkien kolmen maan välillä, joka kannustaa nuoria yhteistyöhön ja verkostoitumiseen.

Otetaan myös huomioon historiamme ja kulttuuri-seikat, koska molemmat maat vaikuttivat hyvin paljon Suomen historiaan. Toistaiseksi meillä ei ole ollut yhtään kokemusta yhteistyöstä Ruotsin kanssa, ja haluamme käyttää tämän mahdollisuuden hyväksi.

Gloria-konsertin järjestäjät ovat venäläinen Sergei Alto ja suomalainen Juuso Sandgren.

**Kansainväliset hovitanssit**

Järjestämme kesäkuussa 1900-luvun aikaiset suomalais-venäläiset kansantanssit perinteitä ja historiaa kunnioittaen. Tapahtuma on nuorille ja nuorille aikuisille tarkoitettu ja kaikki kansalaisuudet ovat lämpimästi tervetulleita. Paikanpäällä järjestetään myös luentoja, erilaisia työpajoja, joissa esim. perehdytään perinteisiin käsitöihin ja ammattilaisen ohjeistuksella opetusta tanssia ja koreografiaa varten. Tapahtuma järjestetään Helsingin päivänä 12.06.2015.

Jatkossa tapahtuma järjestetään vähintäänkin kerran puolessa vuodessa, kysynnästä riippuen työpaja toimintaa voidaan järjestää useamminkin, vaihtelevissa tiloissa, vaihdellen Espoon, Helsingin ja Vantaan välillä. Näin syntyy suurempi verkosto vakavampia harrastajia, ja myös aiheesta kiinnostuneet pääsisivät helpommin toimintaan mukaan.

Tapahtuma on hyvä tilaisuus saada nuoret kiinnostumaan Suomen historiasta, rennolla ja hauskalla tavalla tanssin kautta.

Mahdollisia tanssi-tyylejä: poloneesi, masurkka, valssi, ym.

Hovitanssit toteutetaan Espoolaisen koreografin Natalia Hämäläisen avustuksella

**Kieli muuri murtuu** (työnimi) (01.08.2015- 30.05.2016) Tuleva MYRSKY hanke

14-25- vuotiaista nuorista koostuvan ryhmän suunnittelema ja toteuttama elokuvaa, teatteria sekä sosiaalisen median mahdollisuuksia rohkeasti yhdistävä näytelmäprojekti. Hanke ottaa huomioon lahjakkuuden monet ulottuvuudet. Nuoret vastaavat teoksen käsikirjoituksesta, video-osuuksien toteuttamisesta, näyttelemisestä, lavastuksesta, puvustuksesta, maskeeraamisesta kuin ääni- ja valosuunnittelustakin ammattilaisten avustuksella. Nuoret ottavat osaa myös näytelmän markkinointiin. Näytelmää pyritään aktiivisesti tuomaan esille eri medioissa nuorten itsensä esittelemänä.

Projektin tarkoituksena on koota syrjäytymisvaarassa olevia 14-25-vuotiaita, eri taustoista lähtöisin olevia suomalaisnuoria yhteen. Projektin kohteena ovat erityisesti maahanmuuttajataustaiset nuoret.

Pyrkimyksenämme on teatterin- ja elokuvataiteen keinoin ylittää kielimuurit, yhdistää maahanmuuttajataustaiset sekä suomea äidinkielenään puhuvat nuoret yhteisen tekemisen kautta, tukea nuorten ammatinvalintaprosessia, ja lisätä suvaitsevaisuutta sekä auttaa nuoria suomalaiseen yhteiskuntaan integroitumisessa.

**Elävä kieli -festivaali Caisassa 11.-12.11.2015**

Ensimmäisen maailman sodan päättymisen muistopäivänä 11.11.2014 järjestettiin kulttuurikeskus Caisassa iso runo-musikaalinen ilta, joissa olivat esitykset 14 kielilla: japani, suomea, ruotsi, viro, espanja, ranska, saksa, englanti, venäjä, liettua, ukraina, chechenia, puola, georgia. Tapahtumalla oli iso menestys. Haluamme jatkoa ja tehdä samanlainen tapahtuma joka vuotiseksi, vain lisätä joukkoon suomalais-ugrilaisia kieliä, ja muodostaa kielten verkosto. 12.11.2015 keskitymme komipermjakin kieleen, ja paikalla on myös tanssiryhmä, joka esittää komilaista kansantanssia. Paikanpäällä on myös muuta komin kieleen painottuvaa tapahtumaa ja työpajoja. Lisäksi haluaisimme tänä vuonna lisätä suomenkielisen tekstityksen kaikkiin esityksiin ja tulkkaus työpajoihin. Ensi vuonna tarkoitus on keskittyä taas uuteen suomalais-ugrilaiseen kieleen.

Elävät kielet –festivaalin järjestäjät ovat tuottaja Olga Svanberg ja kääntäjä Andrei Greidan

**Logrus ry:n 10-vuotisjuhlat**

Vuoden 2015 joulukuussa Logrus täyttää 10 vuotta. Haluamme käyttää tilaisuutta hyväksemme ja laajentaa sekä vahvistaa verkostoamme jonka kunniaksi järjestämme juhlat, missä näytämme kaikkien kerhojen tekemät koko vuoden tuotokset ja produktiot. Lisäksi paikalle on kutsuttu myös yhteistyökumppaneita ja ystäviä esittämään heidän esityksiä ja tuotantoaan.

**Kansainväliset projektit**

**Culture and media production as a tool for integration (08.2013 -30.09.2015)**

(GRUNDTVIG –oppimiskumppanuudet kansainvälinen hanke)

Seven member organizations have entered the Partnership that will over the two years of its work focus on issues related to realization of cultural events, media and other cultural production in migrant environment, specifically focusing on challenges that Russian-speaking migrants are facing anywhere in the world. The Partners represent the following seven countries: Czech Republic, Greece, UK, Netherlands, Finland, Slovakia, Lithuania and France.

All partner organizations are working with Russian-speaking communities in their countries on a daily basis, striving to improve their adaptation to the environment, while making significant efforts to improve the mutual relationships between Russian-speakers and the majority population in their country and beyond. They do so by combining various forms of cultural production such as events and media publishing, in many cases involving both migrants and locals to contribute to integration during projects and after their completion.

The CMPI Partnership will focus on exchanging the knowledge and experience of the partners while providing an internationally covered space for artistic expression of Russian-speaking migrants. Space for physical introductions, teamwork and presentation of performances, media and other works of art will be provided at three international events integrated into the Partnership:

* Oct 2013 – Prague, Czech Republic – [KOLORITfest](http://koloritfest.org) - International Festival of Russian-Language Culture
* May 2014 – Chalkidiki, Greece – International Humour Festival
* **May 2015 – London, UK**

During the events and between them, the Partnership will develop the following products:

* Wiki website discussing and providing useful information on topics related to realization of culture and media production in a migrant environment
* Video document depicting the life and the integration efforts of the Russian-speaking communities in the countries of their residence

Elokuva OUT <http://film.cmpip.org/fi> esittelee seitsemän realistista henkilökuvaa. Tarinat liittyvät tavalla tai toisella venäjänkieleen. Seitsemässä maassa kuvattava elokuva esittelee vuorovaikutusta venäjänkielisten ja kantaväestön välillä Haluamme näyttää, ettд kaikki me jaamme samat ilot, surut, voitot ja tappiot yhteisellä planeetallamme.

Meitä on eri värisiä, mallisia ja meillä jokaisella on omat mielipiteemme. Emme halua että meidät määritellään uutisotsikoihin ja historiankirjoihin juurtuneiden ennakkoasenteiden kautta, vaan haluamme tulla tunnetuksi globaalina, monimuotoisena yhteisцnä, modernissa maailmassa.

Tapaaminen Lontoossa 29.04.–03.05.2015

Lisä tapaamisvalmistelu tapaaminen Helsingissä 8-12.01.

**Luova kesäleiri 08.2015**

Keskusteltuamme kuluneen vuoden kesäprojektin tuloksista, ymmärsimme, että varsinaisen mielenkiinnon herättävät meissä ihmissuhteiden ja persoonan kehityksen kysymykset. Sen takia päätimme omistaa seuraavan projektin sellaisiin aiheisiin, kuten itsensä ajan tasalla pitäminen ja kehitys, terveellisen elämäntavan noudattaminen, mikä ensisijaisesti edellyttää, että leirin alueella päihteet eivät ole sallittuja. Sen lisäksi kaikille halukkaille järjestetään valmennusharjoitukset, joiden avulla pyritään pääsemään eroon nikotiiniriippuvuudesta.

**Hyvin yksinkertainen tarina –kansainvälinen teatteriprojekti**

Logrus ry tekee MOVA –ukrainan kielen tukiyhdistys ry:n kanssa yhteisen kansainvälisen projektin. Logrus ry:n teatteriohjaaja Akvile Ruzgite tekee Logruksen teatteriryhmän kanssa Hyvin yksinkertainen tarina –teatteriesityksen venäjän kielellä. Pohjana on ukrainalaisen dramaturgin Maria Ladon samaniminen näytelmä. MOVA ry:n yhdistyksen ukrainalainen ohaaja Igor Frei tekee saman dramaturgin näytelmästä oman teatteriesityksen, joka tehdään ukrainan kielellä. Kutsumme myös dramaturgi Maria Ladon Kiovasta Helsinkiin tilaisuuteen, jossa näytetään molemmat esitykset. Tekstaukset molempiin esityksiin tehdään suomen kielellä. Tilaisuus järjestetään kesäkuussa ja se on kaikille avoin. Esitysten jälkeen järjestämme panelikeskustelun Maria Ladon, teatteriin osallistuneiden ja kävijöiden kesken ja vieraat pääsevät esittämään kysymyksiä Marialle hänen taiteestaan.

Tarkoitus on Myös on viedä Logruksen Hyvin yksinkertainen tarina –esityksen Pietarin Teatteri alkaa –festivaaliin.

Haemme rahoitusta Taiteen edistämiskeskuksen - monikulttuurisuuden tukemisen ja rasisimin vastaisen työn ohjelman kautta, 2. helmikuuta.

**Teatteri jatkuu – kansainvällinen harrastusteatterien festivaali 27.09.2015**  
Pietarin teatteriakatemia järjestää joka vuosi ”Teatteri alkaa...” harrastus-teatterien festivaalin, mihin meidän teatteri-ryhmä oli kutsuttu kunniavieraana. Pietarissa meille on syntynyt idea jatkaa ensi vuonna yhdessä Teatteri jatkuu -festivaali Helsinkiin. järjestämme Teatteri jatkuu -gala-tilaisuus, jonka puitteessa tulee teatteri-esitykset  ja palkintojen jako. Aiomme hakea tukea rahoitukseen opetus ja kulttuuriministeriön venäjä-ohjelmasta, ja etsimme yhteistyökumppani-teatteria, sekä tapahtumalle teatteri tilaa, n. 500:lle henkilölle, kenties Kansallisteatterissa?

**Nuorten työllistämistoiminta**

Vuonna 2014 osittain työllistettiin 7 nuorta, 6 olivat harjoittelussa. Annoimme heille mahdollisuuden ylläpitää koulutuksen kautta saatuja taitoja sekä tehdä yhteishyödyllisiä projekteja.

Oman verkoston kautta etsitään nuorille työt, jotta he pystyisivät jatkamaan opiskelua. Työllistämisessä auttavat catering-palvelu, tilaisuuksien järjestäminen, rekrytointipaja, rekrytointitietokanta ja infotilaisuudet.

Viime vuoden videokerholaiset perustivat Nuorten projektihautomomme avulla VINEgoWORKS -nuorten osuuskunnan, joilta voimme ostaa palvelut.

**Toiminnan juurruttaminen**

Tulevaisuudessa toiminnan päämääränä on luoda ’’*Elävä tila’’*, johon nuoret voivat tulla ja toteuttaa itseään vapaasti. Tilan toiminta perustuu studioidemme ja projektiemme saumattomaan vuorovaikutukseen. Jokaisella osallistujalla on mahdollisuus tuoda oma näkemyksensä esiin ja sitä kautta vaikuttaa toimintaan tasa-arvoisesti muiden kanssa. Toiminta voisi verrata matonkudontaan kangaspuilla. Vertikaaliset, pysyvät langat edustavat kerhoja ja horisontaaliset langat projekteja ja maton kuviot taas muodostavat osallistujien persoonallisuuden, kulttuuristen erojen ja näkemysten mukaan. Vertauskuvallinen kangas elää ja hengittää osallistujien mukana. Vapaus vaikuttaa asioihin ja tuoda omaa luovuuttaan esiin on erinomainen keino ehkäistä syrjäytymistä ja ennen kaikkea antaa jo syrjäytyneille ihmisille mahdollisuus tulla ulos kuorestaan ja pääsemään kiinni sosiaaliseen kanssakäymiseen. Tämän hengittävän kankaan elementtejä ovat syrjinnästä vapautuvat ihmiset, joiden rahallisesti tuettu toiminta antaa itsevarmuutta ja helpottaa aktiivisen sosiaalisen sopeutumisen prosessia, mikä toisaalta vuorostaan vahvistaa kankaan rakenteita. Sen vuoksi meidän yleistoiminnan tavoitteena on toteuttaa tilaisuuksia, joissa voimme näyttää, että ’’*Elävä tila’’* idea toimii.

Meillä oli kolme isoa tapahtumaa vuonna 2014:

* ”Sielun kieli” – kansainvälinen runo- ja musikaali ilta Caisassa.
* ”Yhteinen maa” projekti. Videoinstallaatio ympäri Suomea kerätystä videomateriaalista.
* Suomenkielisen ”Paketti” elokuvan kuvaukset.

Seuraavalle vuodelle 2015 suunnittelussa on Elävä tilan idean kehittämiseksi:

* Suomenkielisen ”Paketti” elokuvan ensi-ilta joka on osa kansainvälistä ”OUT” elokuvaa.
* ”OUT” elokuvan ensi-ilta Lontoossa ja Helsingissä
* ”Yhteinen maa” projekti jatkuu interaktiivisena installaationa tammikuussa Sellon kirjastossa ja helmikuussa Pasilan kirjastossa.
* Kahden päivän ”Elävä kieli” kansainvälinen runo- ja musikaali festivaali Caisassa. ”Elävä kieli” festivaali on jatkoa ”Sielun kieli” tapahtumalle, ja se olisi tarkoitus tehdä joka vuotiseksi festivaaliksi.
* Hyvin yksinkertainen tarina –kansainvälinen teatteriprojekti venäläisen ja ukrainalaisen teatterin yhteistyönä. Materiaalina Maria Ladon Dramaturgia.
* Seitsemän vuotta Pietarissa toimineen ”Teatteri alkaa” – harrastusteatterin festivaali laajentuu ”Teatteri jatkuu” – harrastusteatterien festivaaliksi Helsinkiin.